Diari Oficial de la Generalitat Valenciana


Sumari del DOGV 4187, del 11-02-2002 (2002/1193)

CORRECCIÓ d'errades de la Resolució de 17 de gener de 2002, del director general del Servei Valencià d'Ocupació i Formació, per la qual es modifica la Resolució de 12 de març de 2001, sobre delegació de facultats en matèria de personal, gestió econòmica i contractació administrativa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4187

Data del DOGV
:   11-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1193


Data del document
:   31-01-2002

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * competència administrativa
    * delegació de poders
    * personal
    * gestió comptable
    * contracte administratiu

CORRECCIÓ d'errades de la Resolució de 17 de gener de 2002, del director general del Servei Valencià d'Ocupació i Formació, per la qual es modifica la Resolució de 12 de març de 2001, sobre delegació de facultats en matèria de personal, gestió econòmica i contractació administrativa. [2002/X1193]
  
Mitjançant Resolució de 17 de gener de 2002, del director general del Servei Valencià d'Ocupació i Formació, publicada en el DOGV núm. 4.176, de data 25 de gener de 2002, es modificava la redacció de determinats punts de la Resolució de 12 de març de 2001, sobre delegació de facultats en matèria de personal, gestió econòmica i contractació administrativa. Entre les modificacions, s'alterava l'estructura d'enumeració de paràgrafs donada a la lletra A) del punt 2, «Transferències corrents i de capital», del resolc tercer sense haver sigut traslladada a la lletra C) del mateix punt i resolc en la qual es feia referència explícita a determinats paràgrafs redactats en la lletra A).
  
En conseqüència, de conformitat amb l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per Llei 4/1999, i a fi de fer coherent el text de la resolució amb motiu de la nova redacció introduïda per la Resolució de 17 de gener de 2002, escau adaptar les referències efectuades en la lletra C) del punt 2 «Transferències corrents i de capital», del resolc tercer de la Resolució de 12 de març de 2001, del director general del Servei Valencià d'Ocupació i Formació, sobre delegació de facultats en matèria de personal, gestió econòmica i contractació administrativa (DOGV núm. 3.965, de 23 de març de 2001), la redacció del qual quedarà com segueix:
  
«C) Es delega en les persones titulars de les direccions territorials del SERVEF, en l'àmbit de les transferències corresponents al Programa 322.10 «Foment de l'Ocupació i Economia Social» que s'indica a continuació, l'exercici de les facultats que s'indiquen als paràgrafs b), c), d), e) i f) de la lletra A, excepte la firma de documents comptables que correspondrà al cap d'Àrea de Promoció d'Ocupació i Economia Social».